Eagles
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
Eagles er ei amerikansk poprockgruppe som ble dannet i Los Angeles i 1971 av fem menn som alle sang, skrev sanger og hadde bakgrunn fra andre band: trommeslageren Don Henley (født 1947), gitaristene Glenn Frey (1948–2016; også piano) og Bernie Leadon (født 1947; også banjo og mandolin) og bassisten Randy Meisner (født 1946).
De begynte som countryrockband, og var på 1970-tallet med på å utvikle det California-soundet som nå kalles westcoast eller softrock. Deres blanding av vokalharmonier, ballader og rockegitarer slo ut i full blomst på kjempesuksessen Hotel California i 1976. Don Felder (sang og gitar) ble medlem i 1974. Joe Walsh overtok Leadons plass i 1976, mens Meisner sluttet i 1977 og ble erstattet av Timothy B. Schmit (som i likhet med Meisner hadde spilt i Poco).Eagles' 7 første album er blitt solgt i mange millioner eksemplarer: Eagles (1972), Desperado (1973), On The Border (1974), One Of These Nights (1975), Hotel California (1976), The Long Run (1979) og Eagles Live (1980). Og Their Greatest Hits 1971–1975 fra (1975) har flere ganger vært tidenes mest solgte album. Største hits Take It Easy (1972)  Witchy Woman (1972)  Best Of My Love (1974)  One Of These Nights (1975)  Lyin' Eyes (1975)  Take It To The Limit (1976)  New Kid In Town (1977)  Hotel California (1977)  Life In The Fast Lane (1977)  Please Come Home For Christmas (1978)  Heartache Tonight (1979)  The Long Run (1979) I Can't Tell You Why (1980)  Uvennskap og musikalsk uenighet førte til at Eagles ble oppløst i 1981, og flere av medlemmene hadde fremgangsrike solokarrierer, særlig Henley og Frey. I 1994 kom Eagles' siste besetning (Henley, Frey, Walsh, Schmit, Felder) sammen igjen til en lengre turné, og ga ut albumet Hell Freezes Over, som var en blanding av akustiske konsertopptak av gamle låter og nye studioinnspillinger. Felder fikk sparken i 2001 og ga i 2008 ut selvbiografien Heaven And Hell: My Life In The Eagles. Siden gjenforeningen turnerte bandet verden over, men ga bare ut ett nytt studioalbum, Long Road Out Of Eden (2007), som fikk lunken mottakelse blant kritikerne. I 2013 var det premiere på dokumentarfilmen History of the Eagles. Tross Freys død i 2016 holdt Eagles nye konserter i 2017–2019, med to nye gitarister: Glenn Freys sønn Deacon Frey og den tidligere countrystjernen Vince Gill. Høsten 2020 kom albumet og DVD-en Live from the Forum MMXVII. Deacon Frey sluttet i 2022. Les mer i Store norske leksikon popmusikk rock country musikk i USA Eksterne lenker Eagles